
Jansens fotballskole i Hemsedal sommeren 2016

Det er alltid en stor glede å kunne invitere til fotballskole i Hemsedal. I år blir det fra og med onsdag 22.juni til og med fredag 24. juni.

Dette er en fotballskole for deg og alle andre gutter og jenter som liker å spille fotball. Vi skal drive mye med teknikktrening, triks, avslutninger og spill. I tillegg avrunder vi med en liten fotballturnering. Alt vil foregå ute på Hemsedal stadion fra kl. 0930-1500 hver dag. Fotballskolen passer best for 1. – 7.klasse, men vi åpner også for yngre og eldre deltagere. 
Deltagerne må selv ha med mat og vann. Øvrig drikke ordner TINE. Fredag tar vi en liten avslutning hvor vi stiller med grillmat og drikke, så da kan matpakken reduseres kraftig.

Målet for fotballskolen er å bli bedre fotballspillere, men også ha det gøy sammen med andre under trygge forhold.

Alle deltagere vil få ball og TINE-effekter. Vi trekker ut en deltager, som får en HFK-drakt med autografer. Hovedledere vil være Jan-Eirik ”Jansen” Thorberg og Pawel Kazorowski. Øvrige hovedledere vil være fra Hallingdal FK. 
PÅMELDING OG PRIS

Påmeldingen vil i år foregå gjennom idrettens eget system, MinIdrett. Sjekk ut HFKs hjemmeside for veiledning, hallingdalfk.no ( fanen «fotballskoler 2016».

Påmeldingsfrist er 16.juni. Etter denne datoen stenges det for påmelding på MinIdrett, og påmelding må gjøres manuelt etter du har sendt påmeldingsdetaljene på mail til hallingdalfotballklubb@gmail.com. Et ekstra gebyr på kr 50,- blir da lagt til din faktura for merarbeid. Etter påmelding får man tilsendt faktura på mail.

NB!! De som melder seg på fotballskolen på Gol i tillegg får 20 % rabatt på fotballskolen på Gol. Minner om at påmeldingsfristen for fotballskolen på Gol er 20.juni.
Vi gleder oss! Vel møtt ( 

Pris				800 kr pr. person


Søskenmoderasjon		700 kr for den andre osv.





De som melder seg på innen 10.mai og betaler innen 20. mai får fotballskolen for 700 kr og 600 kr ved søskenmoderasjon. 





ALTERNATIV 2: De som skal delta på Sogndal Cup, får tilbud om å melde seg på kun onsdag og torsdag for kr 600. Deltakerne får fortsatt ball og TINE-effekter.

